1997-ին Միացեալ Նահանգներու արեւելեան ափին Միութիւնը կը հաստատէ շրջանային վարչութիւն մը՝ համախմբելով տասնեակ մը ենթայանձնախումբեր, որոնք գոյութիւն ունէին վաթսունական թուականներէն սկսեալ եւ գործունեայ էին իրենց քաղաքներէն ներս իրենց թատերախումբով, պարի համոյթով եւ մշակութային գործունէութեամբ: Մի քանի տարի ետք արեւմտեան ափը իր կարգին կը ստեղծէ իր շրջանային վարչութիւնը՝ տասնեակ մը ենթայանձնախումբերով: Համազգայինը կը հաստատուի Գանատա, Մոնթրէալ 1963-ին եւ Թորոնթօ` 1969-ին: Գործունէութիւնը բազմապիսի է՝ գիրքերու տօնավաճառ, շարժապատկերի փառատօն, գեղարուեստի աշխատանոց, պարի համոյթ, թատերախումբ եւ երգչախումբեր: